open-index/open-wikipedia-markdown huggingface dataset:
Železný Brod

**Železný Brod** (saksa keeles *Eisenbrod*) on linn Tšehhis Libereci maakonnas Jablonec nad Nisou ringkonnas. Železný Brod asub Jizera jõe ääres, Jablonec nad Nisoust umbes 10 km lõunakagus ja Liberecist ligikaudu 24 km kagus.

Železný Brod paikneb merepinnast 300–744 meetri kõrgusel.

Asula tekkis arvatavasti 11. või 12. sajandil, ürikutes on Železný Brodi esmamainitud 1352. aastal. Alates 14. sajandist kuni Kolmekümneaastase sõja lõpuni tegeldi asulas rauamaagi kaevandamisega. Alates 19. sajandi lõpust on linnas tegeldud klaasitootmisega.

## Viited
Georg Friedrich Nicolai

**Georg Friedrich Nicolai** (sünd. Lewinstein; 6. veebruar 1874 – 8. oktoober 1964) oli saksa füsioloog.

Ta oli õppejõud Berliini Ülikoolis.

Tema oluline teos oli I Maailmasõja hakul kirjutatud sõjavastane raamat "Sõja bioloogia".

Ta oli Berliini intellektuaalide hulgas tollal üks väheseid (koos Albert Einsteiniga), kes olid avalikult sõja vastu. Aastal 1922 oli ta sunnitud emigreeruma. Ta töötas Argentinas Córdoba Ülikoolis ja hiljem Tšiilis.

## Teosed
*Nicolai, Georg Friedrich 1918. The Biology of War. (Grande, Constance A.; Grande Julian, tlk.) New York: The Century Co.
Progressiivne Tegevuspartei

**Progressiivne Tegevuspartei** (hispaania keeles *Partido de Acción Progresista*, PAP; varem **Unitaarne Tegevuspartei**, hispaania keeles *Partido de Acción Unitaria*, PAU) oli Kuuba erakond, mida juhtis Fulgencio Batista. See asutati 1. aprillil 1949, pärast 1948. aasta valimisi. Sama aasta augustis anti välja erakonna manifest. Aastal 1952 oli selge, et PAP kaotab valimised ning Batista korraldas riigipöörde ja asus presidendiks.

Progressiivne Tegevuspartei osales ka 1954. ja 1958. aasta valimistel, mis tänu tõsiseltvõetava opositsiooni puudumisele ja valimispettusele võideti.

Erakonna maailmavaadet iseloomustasid jõuline konservatiivsus ja majanduslik liberalism, millega loodeti meelitada riiki Ameerika Ühendriikide investeeringuid. Kuuba oli nendel aastatel korrumpeerunud ja vaene riik. Tegevuspartei oli tugevalt antikommunistlik, nii selleks, et Ameerika Ühendriikidele meeldida, kui ka seetõttu, et enamik opositsioonilise vasakrahvusliku 26. Juuli Liikumise liikmetest vähemalt nimetasid end kommunistideks. Batista autoritaarne võim ja opositsiooni tagakiusamine viisid 20 000 kuubalase surnukspiinamise või kohtuta hukkamiseni.

Progressiivne Tegevuspartei likvideeriti pärast Kuuba revolutsiooni 1959. aastal. Batista põgenes riigist ja Fidel Castro tuli võimule. Kuubast sai ametlikult kommunistlik riik 1961. aastal.
Türkmenistani Demokraatlik Partei

**Türkmenistani Demokraatlik Partei** (türkmeeni keeles *Türkmenistanyň Demokratik Partiýasy*, TDP) on Türkmenistani erakond, mis on võimul olnud 1991. aastast.

Erakonna esimees oli selle asutamisest kuni 2006. aastani endine Türkmenistani Kommunistliku Partei juht Saparmyrat Nyýazow. Aastal 2013 astus president Gurbanguly Berdimuhamedow enda ametiajaks TDP-st välja. Erakonna praegune juht on Ata Serdarov. Türkmenistani Demokraatliku Partei võimu loetakse autoritaarseks.

## Vaata ka
* Türkmenistani valimised
* Türkmenistani Rahvanõukogu
* Türkmenistani Assamblee
* Türkmenistani poliitika

## Viited
Mníšek pod Brdy

**Mníšek pod Brdy** (kuni 1960. aastani **Mníšek**, saksa keeles *Mnischek*, varem ka *Möncheleins*) on linn Tšehhis Kesk-Tšehhi maakonnas Praha lääneringkonnas. Mníšek pod Brdy asub Praha kesklinnast ligi 27 km lõunaedelas.

Mníšek pod Brdy paikneb merepinnast 344–551 meetri kõrgusel.

Asulat on esmamainitud 1348. aastal.

Mníšek pod Brdy vanalinn on alates 22. septembrist 1995 ajalooline linnakaitseala.

Linna olulisim vaatamisväärsus on 13. sajandi lõpul või 14. sajandi alguses rajatud Mníšek pod Brdy loss, mis omandas praeguse kuju ümberehituse käigus aastatel 1656–1672.

## Viited
Rahvuslik Vastupanuliikumine

:*Mitte segi ajada [[Iraani Rahvuslik Vastupanuliikumine|Iraani Rahvusliku Vastupanuliikumisega]].*

**Rahvuslik Vastupanuliikumine** (suahiili keeles *Harakati za Upinzani za Kitaifa*, inglise keeles *National Resistance Movement*, NRM) on Uganda erakond, mis on võimul olnud 1986. aastast.

## Vaata ka
* Apollo Ofwono

## Viited

## Välislingid
*Koduleht
*NRM-i põhikiri
David Soria

**David Soria Solís** (sündinud 4. aprillil 1993 Madridis) on Hispaania jalgpallur, kes mängib väravavahina Hispaania kõrgliiga klubis Getafe.

Ta kuulus noorena Madridi Reali ja Madridi Atlético noorteakadeemiatesse.

2013. aastal liitus ta Sevillaga, mängides esmalt klubi tugevuselt kolmandas meeskonnas ja reservmeeskonnas. Sevilla põhimeeskonnas debüteeris ta 2015. aasta detsembris Hispaania karikavõistlustel. UEFA Euroopa Liiga hooaja 2015–16 väljalangemismängudes oli Soria Sevilla põhiväravavaht. Euroopa Liiga finaalis alistati 2016. aastal Inglismaa Liverpool ning Soria valiti Euroopa Liiga hooaja sümboolsesse koosseisu. Sevilla meeskonnas debüteeris ta Hispaania kõrgliiga hooajal 2016–17.

2018. aasta juulis siirdus Soria Getafesse, kellega sõlmis nelja-aastase lepingu.

## Saavutused
;Sevilla
*UEFA Euroopa Liiga: 2015–16
Mouvement populaire de la Révolution

**Mouvement populaire de la Révolution** ('revolutsiooni rahvaliikumine', MPR) oli Zaire'i Vabariigi (Kongo DV) võimupartei. See oli pikka aega riigi ainus seaduslik partei. Erakonna asutas 20. mail 1967 Joseph-Désiré Mobutu (Mobuto Sese Seko).

## Viited
Ivan Võhovskõi

**Ivan Võhovskõi** (ukraina keeles *Іван Остапович Виговський*; 1608 Ovrutš – 1664 Vilhovets) oli ukraina kasakate väejuht ja poliitik.

## Elulugu
Kasakate staršõna valis ta 1657. aastal kasakate hetmaniks.

## Mälestuse jäädvustamine
2019. aastal sai 58. motoriseeritud jalaväebrigaad lisanimetuse: hetman Ivan Võhovskõi nimeline.  

## Viited
Stefan Mitrović

**Stefan Mitrović** (serbia kirillitsas Стефан Митровић; sündinud 22. mail 1990 Belgradis) on Serbia jalgpallur, kes mängib keskkaitsjana Hispaania kõrgliiga klubis Getafe ja Serbia jalgpallikoondises.

Enne 2021. aastal Getafega liitumist mängis Mitrović klubikarjääri jooksul Slovakkia kõrgliiga klubis Petržalka (2009–2010), Tšehhi kõrgliiga klubis Brno Zbrojovka (2011), Serbia kõrgliiga klubis Milanovaci Metalac Gornji (2011–2012), Belgia kõrgliiga klubides Kortrijk (2012–2013) ja Gent (2015–2018), Portugali esiliigas Lissaboni Benfica reservmeeskonnas (2013–2014) ning Hispaania kõrgliiga klubis Valladolidi Real (2014), Saksamaa kõrgliiga klubis SC Freiburg (2014–2015) ning Prantsusmaa kõrgliiga klubis Strasbourg (2018–2021).

Serbia jalgpallikoondises tegi Mitrović debüüdi 31. mail 2014 sõprusmängus Panama vastu.

## Saavutused
;Strasbourg
*Coupe de la Ligue: 2018–19
Soome sussid

**Soome sussid** (ka *soome saapad*, *soome kingad*) olid varasemal ajal heledast juhtnahast ninapealse lapiga pehmed jalatsid. 

## Ajaloost
Naiste soome sussid (ka *susskingad*) olid madalad, meeste omad (ka *suss-saapad*) olid ligi põlvini ulatuvate säärtega. Kui soome susse määriti korduvalt tökatiga, muutusid nad tumedaks ja vettpidavaks. Soomlaste eeskujul valmistatud soome susse kanti tööjalatsitena Kuusalus ja Virumaa kihelkondades 19. sajandi esimeses pooles. Hiljem, kuni 20. sajandi alguseni ka mujal Eestis.

Põhjarannikul järjepidevalt peetud rannarahva pidustustel tõid külla tulnud soomlased alati vahetuskaupa, millest eriti hinnatud olid hülgenahast kõverate ninadega sussid ja kindad, kuna hülgenahk on eriti tihe ja ei lase vett läbi. 

## Vaata ka
*kalamehesäärikud
*kalavinskid
*kummikud
*saapad
*säärsaapad
*vene saapad

## Viited

## Välislingid
*Soomde sussid (saapad). Eesti Rahva Muuseum.
*Kolmesaja aastane rahva komme, Esmaspäev, 2. oktoober 1937. DIGAR

*
*
*
Demokraatia ja Arengu Kongress

**Demokraatia ja Arengu Kongress** (prantsuse keeles *Congrès pour la Démocratie et le Progrès*, CDP) on Burkina Faso erakond, mis oli võimul aastatel 1996–2014. CDP võimuaeg lõppes president Blaise Compaoré kukutamisega 2014. aastal.

## Viited
Rosice

**Rosice** (saksa keeles *Rossitz*) on linn Tšehhis Lõuna-Morava maakonnas Brno maaringkonnas. Rosice asub Brno kesklinnast ligikaudu 16 km läänes.

Rosice paikneb merepinnast 326 meetri kõrgusel.

Rosicet on esmamainitud 1259. aastal, linnaõigused sai 20. septembril 1907.

## Viited
Bulgaaria Kommunistlik Partei

**Bulgaaria Kommunistlik Partei** (BKP; bulgaaria keeles Българска комунистическа партия, БКП) oli Bulgaaria Rahvavabariigi võimupartei aastatel 1946–1989. Partei lõpetas tegevuse, kui lõppes Bulgaaria eksistents sotsialistliku riigina. Bulgaaria Kommunistlik Partei oli 1944. aastal võimule tulnud Isamaa Rinde koalitsioonis ülekaalus. Aastal 1944 korraldati tsaarivastane riigipööre, kui Punaarmee riiki sisenes. Bulgaaria Kommunistlikule Parteile allus riigi sõjavägi Bulgaaria Rahvaarmee.

BKP põhisuund oli Vladimir Lenini demokraatlik tsentrism. Partei kõrgeim organ oli Partei Kongress, mis kogunes iga viie aasta järel. Kui Partei Kongress kogunenud ei olnud, juhtis erakonda Keskkomitee, kuid kuna see kogunes vaid korra aastas, tegeles igapäevase asjaajamisega Poliitbüroo ja selle Seisev Komitee. Partei juht oli peasekretär.

Bulgaaria Kommunistliku Partei ideoloogia oli saksa filosoofi Karl Marxi ja vene poliitiku Vladimir Lenini ideedel põhinev marksism-leninism. 1960. aastatel reformiti majandust, plaanitust rohkem toodetut lubati vabalt müüma hakata. Kui Mihhail Gorbatšov 1985. aastal Nõukogude Liidus võimule tuli, muutus BKP poliitika liberaalsemaks ning lõpuks likvideeriti see koos Bulgaaria RV-ga täielikult. Aastal 1990 nimetati Bulgaaria Kommunistlik Partei ümber Bulgaaria Sotsialistlikuks Parteiks.

## Vaata ka
* Buzludža
* Idabloki poliitika
* Bulgaaria ajalugu
Reaktiivjõud

**Reaktiivjõud** (inglise keeles *jet force*) on jõud, mis tuleneb mingi aine suunamisest ühes suunas, et keha, mis ainet välja saadab, hakkaks liikuma teises suunas vastavalt Newtoni III seadusele.

## Lennunduses
Tõstejõud on ülessuunatud jõud, mis tekib lennuki kiirel edasi liikumisel tiibade kuju tõttu. Kaal näitab, kui kõvasti maa gravitatsioon tõmbab lennukit maa suunas. Kui tõstejõud on suurem kui maa gravitatsiooni jõud, siis lennuk tõuseb kõrgemale.

## Looduses
Kõik peajalgsed saavad liikuda vees, kasutades reaktiivjõudu. Näiteks kalmaarid suruvad liikumise ajal oma kehast vett välja, liikudes ise vastassuunas.

Mõned kiili vastsed suudavad lükata oma kehast välja vett ning sellel jõul liikuda.

## Viited
Vahur Karus

**Vahur Karus** (sündinud 17. novembril 1974 Pärnus ) on Eesti sõjaväelane, auastmelt kindralmajor, alates 21. juunist 2024 Kaitseväe peastaabi ülem, 2021–2024 Kaitseväe Akadeemia ülem-rektor. 

Ta on lõpetanud Noarootsi Gümnaasiumi. Sõjaväelise hariduse omandas Karus Rootsis (jalaväeohvitseride kool, kompaniiülema ja nooremstaabiohvitseride kursus Maavägede Lahingukoolis, vanemstaabiohvitseride kursus ja kindralstaabi kursus Rootsi Riigikaitse kolledžis) ja Ameerika Ühendriikides. 

Kaitseväe teenistuses on ta 1993. aastast. 

15. juunil 2023 valis Eesti Laskurliit Karuse alaliidu presidendiks.

## Teenistus
* Pärnu Üksik-jalaväekompanii
*2002−2003 välismissioon Kosovos (mitmeotstarbelise sõjaväepolitseirühma ESTPATROL-7 ülem Itaalia sõjaväepolitsei koosseisus)
*2006−2007 Eesti kontingendi ülem Afganistanis)
* Euroopa Liitlasvägede Peakorteris (SHAPE) staabiohvitserina
* Scoutspataljoni staabiülem
*1. juuli 2009 − 22. aprill 2013 Scoutspataljoni ülem–
* 2013–???? Kaitseväe juhataja sõjaline nõunik
* Kaitseministeeriumis riigikaitse planeerimise osakonna juhataja asetäitja
*3. august 2018 − 17. juuni 2021 1. jalaväebrigaadi ülem
*18. juuni 2021 − 20. juuni 2024  Kaitseväe Akadeemia ülem-rektor 
*21. juuni 2024 – Kaitseväe peastaabi ülem

## Tunnustus
* Rahvusvahelistes rahuoperatsioonides osalenute medal
* Scoutspataljoni teenetemärk
* Maaväe ohvitseri kuldrist
* Kaitseväe teenetemärk
* Kaitseväe teeneterist (riigikaitseliste teenete eest)
* 16. november 2020 - Aasta ohvitser
* 29. november 2023 – Kaitseministeeriumi III klassi teeneterist (silmapaistva panuse eest laiapõhjalise riigikaitse edendamisel).

## Auastmed

## Viited
Usbekistani Kommunistlik Partei

:*Aastal 1994 keelatud erakonna kohta vaata artiklit [[Usbekistani Kommunistlik Partei (1994)]].*

**Usbekistani Kommunistlik Partei** (lühend **UKP**; usbeki keeles *Oʻzbekiston Kommunistik Partiyasi*, vene keeles Коммунистическая партия Узбекистана; alguses **Usbekistani Kommunistlik (bolševike) Partei**) oli Usbeki Nõukogude Sotsialistliku Vabariigi võimupartei. UKP kuulus Nõukogude Liidu Kommunistlikku Parteisse. Septembris 1991 astus Usbekistani Kommunistlik Partei NLKP-st välja.

## Viited
Úvaly

**Úvaly** (saksa keeles *Auwal*) on linn Tšehhis Kesk-Tšehhi maakonnas Praha idaringkonnas. Úvaly asub Praha kesklinnast ligikaudu 22 km idas ja Český Brodist 9 km läänes.

Úvaly paikneb merepinnast 253 meetri kõrgusel. 

Úvalyt on esmamainitud 1290. aastal, alevi staatuse sai 1654. aastal. Raudteeühenduse sai Úvaly 1845. aastal. Linnaõigused omandas Úvaly 1969. aastal.

Úvalys on sündinud kirjanik, ajakirjanik ja tõlkija Marie Majerová (1882–1967).

## Viited
Rix FM

**Rix FM** (stililiseeritult **RIX FM**) on Rootsi kommertsraadiojaam. Raadiojaam kuulub Nordic Entertainment Groupile.
Kozarovõtši

**Kozarovõtši** (ukraina keeles *Козаровичі*) on küla Kiievi oblasti Võšhorodi rajoonis. 

## Galerii

Братская могила Козаровичи Вышгородский район Киевской области.JPG|Teises maailmasõjas hukkunute vennashaud
Церква с. Козаровичі Вишгородського району, 5 червня 2015.JPG|Õigeusu kirik 2015. aastal
Ermo

**Ermo** on mehenimi.

1. jaanuari 2022 seisuga oli Eestis eesnimi Ermo 237 mehel. Ermo oli Eestis populaarsuselt 417. mehenimi. Ermo oli keskmiselt 41 aasta vanune (mediaanvanus oli 41).

Kõige populaarsem oli eesnimi Ermo vanuserühmas 45–49, kus neid oli 10 000 elaniku kohta 4,19, ning Hiiu maakonnas, kus neid oli 10 000 elaniku kohta 5,23.

## Nime kandjaid
*Erasmus ehk Ermo

## Viited
Danny Kaye

**Danny Kaye** (sünninimi **David Daniel Kaminsky**; 18. jaanuar 1911 New York – 3. märts 1987 Los Angeles, California) oli USA näitleja, koomik ja laulja.

Kaye mängis 17 mängufilmis. Tema tuntumad osatäitmised olid filmides "Wonder Man" (1945), "The Kid from Brooklyn" (1946), "The Secret Life of Walter Mitty" (1947), "The Inspector General" (1947), "Hans Christian Andersen" (1952), "Valged jõulud" ("White Christmas"; 1954) ja "Kojanarr" ("The Court Jester"; 1956).

Tema etteasted hõlmasid füüsilist komöödiat, idiosünkraatilisi pantomiime ja tempokaid koomilisi laule.

Rollide eest filmides "On the Riviera" (1951) ja "Me and the Colonel" (1958) pälvis ta Kuldgloobuse (parim meespeaosatäitja muusika- või komöödiafilmis). 1954. aastal tunnustati teda elutöö Oscariga, 1982. aastal Ekraaninäitlejate Gildi elutööauhinnaga ja 1984. aastal Kenndy Keskuse elutööauhinnaga. Töö eest muusikas, raadios ja filmis sai ta Hollywoodi kuulsuste alleele kolm omanimelist tähte.

1954. aastal sai esimeseks UNICEF-i hea tahte saadikuks. Töö eest UNICEF-i hea tahte saadikuna pälvis ta 1986. aastal Auleegioni ordeni. Aasta hiljem andis USA president Ronald Reagan talle postuumselt Presidendi Vabadusmedali.
Salva Sevilla

**Salvador Sevilla López** (sündinud 18. märtsil 1984 Berjas) on Hispaania jalgpallur, kes mängib keskpoolkaitsjana Hispaania kõrgliiga klubis Mallorca.

Ta alustas klubikarjääri Polideportivo Ejidos, debüteeris hooajal 2003–04 Hispaania esiliigas.

Aastatel 2005–2008 mängis ta Sevilla reservmeeskonnas, kaks hooaega Hispaania tugevuselt kolmandas liigas ja ühe hooaja Hispaania esiliigas.

Aastatel 2008–2010 mängis Sevilla Hispaania esiliiga klubis Salamanca.

Aastatel 2010–2014 mängis ta neli hooaega Real Betisest, sh kolm hooaega Hispaania kõrgliigas. Aastatel 2014–2017 kuulus ta Hispaania kõrgliiga klubi RCD Espanyoli ridadesse.

2017. aasta augustis liitus Sevilla Mallorcaga, mis mängis toona Hispaania tugevuselt kolmandas liigas. Kaks aastat hiljem kindlustas ta klubiga pääsu tagasi Hispaania kõrgliigasse. 2019–20 tegi Sevilla oma parima hooaja Hispaania kõrgliigas, kui lõi viis väravat.
Pamjatne

**Pamjatne** (ukraina keeles *Пам'ятне*) on küla Tšernihivi oblastis.

## Galerii

Братська могила, Пам'ятне.JPG|Nõukogude sõdurite ja partisanide vennashaud 2008. aastal
Vratimov

**Vratimov** (saksa keeles *Rattimau*, poola keeles *Racimów*) on linn Tšehhis Morava-Sileesia maakonnas Ostrava ringkonnas. Vratimov asub Ostravast vahetult kagus, Ostravice jõe paremal kaldal.

Vratimov paikneb merepinnast 250 meetri kõrgusel.

Asulat on esmamainitud 1305. aastal. 1880. aastatel rajati Vratimovisse paberi- ja tselluloosikombinaat.

## Viited
331. kaardiväe õhudessantpolk

**331. kaardiväe õhudessantpolk** on Venemaa eliitüksuseks peetav õhudessantvägede üksus 98. kaardiväe õhudessantdiviisi koosseisus, mis paikneb Kostromas.

## Ajalugu
Märtsis 2022, Venemaa sissetungi ajal Ukrainasse, hukkus Ukraina vägede rünnakus vähemalt 40 polgu sõjaväelast, nende seas ka polgu komandör, polkovnik Sergei Suhharev.

## Viited

## Välislingid

* Mark Urban. The heavy losses of an elite Russian regiment in Ukraine. *[[BBC News]]*, 2. aprill 2022
Šlapanice

**Šlapanice** (saksa keeles *Schlapanitz*) on linn Tšehhis Lõuna-Morava maakonnas Brno maaringkonnas. Šlapanice asub Brno kesklinnast ligikaudu 9 km idakagus.

Šlapanice paikneb merepinnast 220–260 meetri kõrgusel. 

Šlapanicet on esmamainitud 1235. aastal. Šlapanice sai linnaõigused 1965. aastal.

## Viited
Dmõtrivka (Butša rajoon)

**Dmõtrivka** on küla Ukrainas Kiievi oblastis Butša rajoonis. Elanike arv oli 2001. aasta seisuga 2107.
Viaplay Group

**Viaplay Group AB** on Rootsi meedia- ja meelelahutusettevõte, mille peakontor asub Stockholmis.

Ettevõte asutati 2018. aastal ettevõttest Modern Times Group eraldumise teel ja aastatel 2018–2022 kandis see nime **Nordic Entertainment Group AB** (**NENT Group**). 

Viaplay Group on tüübilt börsil noteeritud aktsiaselts (rootsi keeles *publikt aktiebolag*). Stockholmi börsil on ettevõtte lühinimi VPLAY.

Ettevõtte pakutavate teenuste hulgas on voogedastusplatvorm Viaplay, mitu tele- ja raadiokanalit.
HUR MO

**Ukraina Kaitseministeeriumi Luure Peavalitsus** (ukraina keeles *Головне управління розвідки Міністерства оборони України*, lühendatult *ГУР МО*) on Ukraina sõjaväeluure.

## Ajalugu
### Sõjategevus 2022. aastal
* 2022. aasta märts - HUR MO eriväelased, 3. eriotstarbeline polk ja kohalikud vastupanuvõitlejad võitlesid Hostomeli lahingus Vene vägede vastu.
* 29. aprillil 2022 sisenes HUR MO lahingüksus Harkivi lähedal asuvasse Ruska Lozova külla ning võttis selle enda kontrolli alla.
* HUR MO planeeris ja viis Mariupoli lahingu ajal ellu sõjalise operatsiooni, mille käigus varustati Mariupolis ümber piiratud Ukraina sõjaväelasi, milleks tehti mitu lendu helikopteritega Mi-8. 


Emblem of the Defense Intelligence of Ukraine.png|Paralleelselt kasutatav embleem 
GUR MOU 25 anniversary 03.jpg|Petro Porošenko HUR MO-s 2017. aastal 
GUR MO in Kabul airport.jpg|HUR MO operaatorid Kabuli lennujaamas 2021. aastal
Defence Inteligence of Ukraine Sikorsky UH-60A Black Hawk.jpg|HUR MO Sikorsky UH-60A Black Hawk 2023. aastal


## Struktuur
*  10. üksik kindralmajor Maksõm Šapovali nimeline eriotstarbeline üksus 
*  Eriotstarbeline üksus Kraken
*  Eriotstarbeline üksus Artan
*  Eriotstarbeline üksus Krõla - spetsialiseerub droonide kasutamisele.
*  HUR MO rahvusvaheline leegion 
* Pataljon Bratstvo
*  Pataljon Šaman
* Luuregrupp Kedr

## Autasud
### Ukraina kangelane
* 2017 - Maksõm Šapoval

## Varustus
* 2023. aasta seisuga oli HUR MO kasutuses helikopter UH-60A.

### Luurevahendid

### Veesõidukid

## Traditsioonid
Presidendi 2022. aasta 7. septembri ukaasiga nr 629/2022 tähistatakse sõjaväeluure päeva iga aasta 7. septembril.

## Vaata ka
* Kaitseluureagentuur
* Ukraina erioperatsioonijõud
* Ukraina sõjaväeluure päev (7. september)

## Viited
Roztoky

**Roztoky** (saksa keeles *Rostok*) on linn Tšehhis Kesk-Tšehhi maakonnas Praha lääneringkonnas. Roztoky asub Vltava jõe vasakul kaldal, Praha kesklinnast ligikaudu 8 km põhjas.

Roztoky paikneb merepinnast 237 meetri kõrgusel.

Roztokyt on esmamainitud 1233. aastal. Linnaks sai Roztoky 1968. aastal.

## Viited
Hořice

**Hořice** (ka **Hořice v Podkrkonoší**, saksa keeles *Horschitz*) on linn Tšehhis Hradec Králové maakonnas Jičíni ringkonnas. Hořice asub Jičínist ligi 21 km idakagus ja Hradec Královést umbes 22 km põhjaloodes.

Hořice paikneb merepinnast 311 meetri kõrgusel.

Hořicet on esmamainitud 1143. aastal.

## Viited
Kamjanka

**Kamjanka** (ukraina Кам'янка) on linn Ukrainas Tšerkassõ oblastis Tšerkassõ rajoonis. Asub Tjasmõni jõe ääres, 61 km Tšerkassõst lõunas.

Asula tekkis 17. sajandi alguses. Linn oli üks dekabristide liikumise keskuseid. 1820. aastatel töötas Kamjankas Aleksandr Puškin. 1865–1891 suvitas Kamjankas Pjotr Tšaikovski.

1956 sai Kamjanka linnaõigused.

Linnas on vabaõhumuuseum.

## Viited

## Välislingid

*http://kammiskrada.gov.ua/
Hostivice

**Hostivice** (saksa keeles *Hostiwitz*) on linn Tšehhis Kesk-Tšehhi maakonnas Praha lääneringkonnas. Hostivice asub Praha kesklinnast ligikaudu 12 km läänes.

Hostivice paikneb merest 341 meetri kõrgusel.

Linna haldusalasse kuulub Břve küla.

Břve küla on esmamainitud 1184. aastal, Hostivicet 1277. aastal. 1849. aastal ühendati Litovice, Jeneček ja Břve Litovice asulaks. Litovice ühendati 1950. aastal Hostivicega. Linnaõigused sai Hostivice 1978. aastal.

## Viited
Gerard Gumbau

**Gerard Gumbau Garriga** (sündinud 18. detsembril 1994 Campllongis) on Hispaania jalgpallur, kes mängib keskpoolkaitsjana Hispaania kõrgliigaklubis Granada.

Aastatel 2007–2014 kuulus ta klubisse Girona, kuid klubi põhimeeskonnas ei mänginud ta kordagi.

2014. aasta juulis sõlmis ta kolmeaastase lepingu FC Barcelonaga. Aastatel 2014–2017 mängis ta põhiliselt Barcelona reservmeeskonnas Hispaania tugevuselt kolmandas liigas. Barcelona põhimeeskonnas debüteeris Gumbau 2015. aasta jaanuaris Hispaania karikavõistustel. Hispaania kõrgliigas tegi ta debüüdi 20. septembril 2015 mängus Levante vastu. Barcelona põhimeeskonnas sai ta kirja kokku üheksa mängu.

Aastatel 2017–2019 mängis ta Hispaania kõrgliigaklubis Leganés. Esimese värava lõi ta Hispaania kõrgliigas 15. jaanuaril 2018 mängus Real Betise vastu.

2019. aasta augustis naasis ta Gironasse, mängides kaks hooaega klubi põhimeeskonnas Hispaania esiliigas. 2021. aasta augustis sõlmis ta kaheaastase lepingu Hispaania kõrgliigaklubiga Elchega.

2023. aasta juulis sõlmis ta lepingu Hispaania esiliigast kõrgliigasse tagasi jõudnud Granadaga.

## Viited

## Välislingid
Madis Võõras

**Madis Võõras** (sündinud 28. juulil 1955) on Eesti kosmosebüroo ja CERN-i büroo juht. Eelnevalt on ta olnud aktsiaseltsi Klement juhatuse esimees (1994–2002). Aastatel 1978–1991 töötas ta TTTK Mistras inseneri- ja leiduriametis. Ta on kuue patendi kaasautor.

## Haridus
Madis Võõras lõpetas 1973. aastal Väike-Maarja Gümnaasiumi, Tallinna Tehnikaülikooli mehaanikateaduskonna lõpetas 1979. aastal, õppis hiljem Tartu Ülikoolis ärijuhtimist ning sai seal 1999. aastal magistrikraadi tööga "Äriprotsessi optimiseerimine rõivatootmises".

## Tunnustus
* 2014 Valgetähe V klassi teenetemärk

## Viited
Kamjanka-Dniprovska

**Kamjanka-Dniprovska** (ukraina Кам'янка-Дніпровська) on linn Ukrainas Zaporižžja oblastis Vassõlivka rajoonis. Asub Dnepri jõel asuva Kahhovka veehoidla ääres, 135 km Zaporižžjast kagus.

Asula tekkis 1786. aastal. 1957 sai Kamjanka-Dniprovska linnaõigused.

Alates märtsist 2022 on linn Venemaa okupatsiooni all.

## Viited

## Välislingid
Elche CF

**Elche Club de Fútbol, [[Sociedad Anónima Deportiva|S.A.D.]]** on Hispaania jalgpalliklubi, mis baseerub Alicante provintsis Elches. Klubi mängib Hispaania jalgpalli kõrgliigas La Liga.

Klubi asutati 1923. aastal kõigi Elche toonaste klubide ühendamisel. Hooajal 1929–30 asus Elche mängima Hispaania tugevuselt kolmandas liigas. Hispaania kõrgliigas mängis Elche esimest korda 1959–60. Seejärel algas klubi edukaim hooaeg, kui Hispaania kõrgliigas mängiti 12 hooaega järjest. Aastatel 1962–1967 lõpetati kuuel hooajal Hispaania kõrgliiga esikümnes. Hooajast 1963–64 pärineb Elche parim koht Hispaania kõrgliigas, milleks on viies. Hiljem on Hispaania kõrgliigas mängitud aastatel 1973–1978, 1984–1985, 1988–1989, 2013–2015 ning uuesti alates hooajast 2020–21. Hooajal 2014–15 langes Elche esimese klubina Hispaania kõrgliiga ajaloos kõrgliigast välja maksude tasumata jätmise tõttu. 1969. aastal jõudis Elche Hispaania karikavõistlustel finaali, kus kaotati Atlético de Bilbaole tulemusega 0:1.

Klubi kodustaadion on Estadio Manuel Martínez Valero, mis mahutab 33 732 pealtvaatajat.

## Praegune koosseis
*Seisuga 1. veebruar 2022*

## Saavutused
*Segunda División
****Võidud**: 1958–59, 2012–13
*Copa del Rey
**Teine koht: 1969

## Viited

## Välislingid
* Klubi koduleht
Kostjantõn Ostrozkõi

**Kostjantõn Ostrozkõi** (ukraina keeles *Костянтин Іванович Острозький*; 1460 Ostroh – 1530) oli Leedu suurvürstiriigi väejuht.

## Mälestuse jäädvustamine
### Ukraina
* 2018 - Ukraina maaväe 30. üksik mehhaniseeritud brigaad kannab lisanimetust: vürst Kostjantõn Ostrozkõi nimeline.

## Viited
Horvaatia-Sloveenia piirivaidlused

**Horvaatia ja Sloveenia vahelised piirivaidlused** kestavad alates 1991. aastast kui Horvaatia ja Sloveenia kuulutasid end iseseisvateks vabariikideks. Kuna riikidevaheline piir ei olnud pärast liitriigi Jugoslaavia lagunemist täpselt kindlaks määratud, siis vaieldi mitme piirilõigu üle nii maismaal kui ka merel, eriti Pirani lahes.

Horvaatia Statistikabüroo andmetel jagavad need kaks riiki umbes 668 kilomeetrit piiri. Sloveenia Statistikaameti andmetel on piir 670 km pikkune. Piir kulgeb enamasti mööda edela-kirde telge.

Riigid on püüdnud vaidlust lahendada, seda eelkõige 2001. aasta Drnovšeki–Račani kokkuleppega, mille ratifitseeris küll Sloveenia, kuid mitte Horvaatia. Vaidlustatud piiri tõttu blokeeris Sloveenia Horvaatia liitumiskõnelused Euroopa Liiduga, kuni mõlemad riigid ja ühendus jõudsid kokkuleppele lahendada vaidlus siduva arbitraaži teel.

2017. aasta 29. juunil tegi Alaline Arbitraažikohus piiri puudutava siduva otsuse. Sellega tehti otsus maismaapiiri vaidlusaluste osade kohta, tõmmati piir Pirani lahes ja otsustati, et Sloveenial peaks olema otsepääs Aadria mere põhjaosa rahvusvahelistele vetele, kasutades Horvaatia veeteid ületavat koridori. Samuti otsustati sellega mitmed teised vaidlusalused piirialad.

Sloveenia tervitas otsust, kuid Horvaatia teatas, et ei hakka seda ellu viima. Horvaatia loobus protsessist juba 2015. aastal, viidates Sloveenia valitsuse esindaja ja vahekohtu liikme vahel avastatud kõnelustele kui vahekohtureeglite rikkumisele. Sloveenia rakendas otsuse 29. detsembril 2017 Horvaatia jätkuva vastuseisuga.

## Viited

## Vaata ka
*Horvaatia-Sloveenia suhted
Butša massimõrv

**Butša massimõrv** on Ukrainas osana Venemaa pealetungist Kiievile toimunud Butša lahingu käigus Vene sõjaväelaste poolt toime pandud sõjakuritegude sari.

Delfi kinnitusel sõnas peaminister Kaja Kallas ühismeedias, "et pildid Butšas mõrvatud tsiviilisikutest tuletavad meelde Nõukogude Liidu ja natsirežiimi poolt läbi viidud massilisi tapmisi."

4. aprillil külastas asulat ajakirjanike ja sõjaväelaste saatel president Zelenskõi, kes nimetas Butšas toimunut genotsiidiks. Samal päeval nimetas president Biden toimunut sõjakuriteoks. Venemaa välisminister Lavrov nimetas süüdistusi Venemaa õõnestamisele suunatud lavastatud võltsinguks.

Peale Butša massimõrva ja Kremli avalikku suhtumist sellesse otsustati Venemaa ÜRO Inimõiguste Nõukogust välja heita. 7. aprillil ÜRO peaassamblee erakorralisel istungijärgul hääletas väljaheitmise poolt 93 riiki, 24 riiki olid otsuse vastu ja 53 riiki jäid erapooletuks. Samasugune ÜRO Inimõiguste Nõukogust väljaheitmise otsus on langetatud varem vaid korra 2011. aastal, kui välja heideti Liibüa. Aga esimest korda ajaloos on ÜRO Inimõiguste Nõukogust väljaheidetud riik suurriik. Riik, kes on ÜRO Julgeolekunõukogu alaline liige.

28. aprillil külastas Butšat  ÜRO peasekretär Antonio Guterres.

## Viited

## Välislingid
* Ukraine: Apparent War Crimes in Russia-Controlled Areas  Summary Executions, Other Grave Abuses by Russian Forces. HRW, 3. aprill 2022
* Спецпризначенці Нацполіції проводять зачистку міста Буча, 2. aprill 2022
* Ukraine war: Ukraine investigates alleged execution of civilians by Russians. *[[BBC News]]*, 4. aprill 2022
* Joel Gunter. Collecting the dead in Bucha. *BBC News*, 13. aprill 2022
* Yana Korniychuk, Elena Loginova: ''The banality of brutality. 33 days under siege in Block 17, Bucha, Ukraine.'' In: *Organized Crime and Corruption Reporting Project*, 31. August 2022 (engl., russ., ukr.)
* The New York Timesi avaldatud satelliidikujutiste analüüs
Valge-sini-valge lipp

**Valge-sini-valge lipp** on lipp, mis on kasutusel Venemaal protestiks Venemaa sissetungi vastu Ukrainasse 2022. aastal.

Lippu kasutati esmakordselt 28. veebruaril 2022. aastal sotsiaalmeedias ning see aktsepteeriti kiiresti protestijate poolt.
Lipu kujunduse aluseks on Venemaa lipp, millelt on eemaldatud punane värv.
Oranž revolutsioon

**Oranžiks revolutsiooniks** (ukraina keeles *Помаранчева революція*) nimetatakse Ukrainas 2004. aasta presidendivalimiste teise vooru tulemustele järgnenud 2004. aasta novembrist 2005. aasta jaanuarini toimunud proteste. Valimisi seostati korruptsiooni, valijate hirmutamise ja valimispettusega. Meeleavalduste keskpunktiks oli Kiiev ja selle keskväljak, kus tuhanded meeleavaldajad päevade kaupa protestisid, kuid ka mujal riigis protestiti kodanikuallumatuse, istumisprotestide ja streikidega.

## Põhjus ja tagajärg
Proteste põhjustasid mitmete kodumaiste ja välismaiste valimiste vaatlejate, samuti kodanike tähelepanek, et 2004. aasta 21. novembril avaldatud tulemustes Viktor Juštšenko ja Viktor Janukovõtši vahelises konkurentsis oli võimude poolt tulemus viimase kasuks kallutatud. Protestide tagajärjel algsed tulemused tühistati ning Ukraina Ülemkohus määras 2004. aasta 26. detsembriks uued valimised, mille sel korral võitis 52% häältega Juštšenko. Tema ametissemääramisega 2005. aasta 23. jaanuaril lõppes ka Oranž revolutsioon.

Meeleavalduste üheks põhjuseks peetakse eelnevalt võimul olnud Leonid Kutšmaga seotud skandaale (nn Kutšma-*gate*) – Kutšma toetas Janukovõtšit.

Janukovõtš sai siiski presidendiks 2010. aastal, kuid kaotas positsiooni neli aastat hiljem toimunud Euromaidani kokkupõrgetel Kiievi Iseseisvusväljakul. Erinevalt oranžist revolutsioonist hukkus selle käigus enam kui sada inimest.

## Värvus

Oranž oli Juštšenko valimiskampaania tunnusvärvus ning kujunes seetõttu meeleavalduste sümboliks.

## Vaata ka

* Ukraina ajalugu
* Ukraina ilma Kutšmata
* Julija Tõmošenko
* Georgi lint

## Viited
Verhivtseve

**Verhivtseve** (ukraina *Верхівцеве*) on linn Ukrainas Dnipropetrovski oblastis Kamjanske rajoonis. Asub Dnepri lisajõe Mokra Sura vasakul kaldal, Dniprost 54 km lääne pool.

Asula tekkis 1884. aastal rajatud raudteejaama juurde. 1956. aastal sai linnaks.
Verhnjodniprovsk

**Verhnjodniprovsk** (ukraina *Верхньодніпровськ*) on linn Ukrainas Dnipropetrovski oblastis, Verhnjodniprovski rajooni halduskeskus. Asub Kamjanske veehoidla paremal kaldal, Dniprost 73 km loode pool.

Asula tekkis 17. sajandil Grigorivka külana. 1806. aastal sai linnaõigused ja praeguse nime.
Elisa Huub

**Elisa Huub** on telekommunikatsiooniettevõtte Elisa kuutasuline voogedastusteenus, mis võimaldab vaadata teatud valikut filmidest ja telesarjadest. Huubi teenus töötab nii arvutis, mobiilis kui ka teistes internetiga toestatud seadmetes. 

Nutiseadmes peab teenuse kasutamiseks olema Elisa Elamuse rakendus. 

## Sisu
**Formaat ja funktsioonid**

Elisa Huub on reklaamivaba voogedastusteenuse platvorm, mis:

·      võimaldab vaadata sisu igasuguse internetiühendusega;

·      töötab kõigis nutiseadmetes ja Smart TV-des;

·      pakub täielikult eestikeelset kasutajakogemust;

·      on tellitav eraldiseisva teenusena.

Kogu platvormil olev sisu on eesti keeles või eestikeelsete subtiitritega. Teenus on saadaval ka Elisa Elamuse TV-paketi osana.

## Elisa originaalsarjad Huubis
* Varastatud lootus: Armukelm" (2025) - psühholoogiline drama
* Papsid" (2023-2025) – komöödiasari
* "Täiuslik sõbranna" (2023) – põnevussari
* "Reetur"
* "Valguses ja varjus"
* "Tulejoonel"
* "Kõik patud"
* "Bullets"
* "Üle noatera"
* "Süü"
* "Ivalo"
* "Rusikas"
* "Mädaõunad"
* "Tuba 301"
* "Kolmekesi"
* "Proovisõit - Cape Town"
Platvormi programmist leiab ka populaarsed reisisarjad "Zevakin&Valting vs. Ladina-Ameerika" (2024) ja "Zevakin&Valting vs. Ameerika" (2023) ning meelelahutussarjad "Kuldne pilet" (2024) ja "Laupäev isaga" (2023).  Kõik Elisa originaalsarjad leiab Elisa Huubi kodulehelt: https://elisa.ee/huub

## Välislingid
* Elisa Huub – voogedastusteenus
* Mis on Elisa Huub ja mida huvitavat sealt leiab. Elisa.ee 13. september 2019
* Kristjan Ats Mägi. Test: Elisa Elamus annab täitsa korraliku teleelamuse. Diktor.geenius.ee, 27. oktoober 2021
Yuri Berchiche

**Yuri Berchiche Izeta** (sündinud 10. veebruaril 1990 Zarautzis) on Hispaania jalgpallur, kes mängib vasakkaitsjana Hispaania kõrgliiga klubis Athletic Bilbao.

2007. aastal liitus ta Inglismaa klubi Tottenham Hotspuri noorteakadeemiaga. Klubi põhimeeskonnas ei mänginud ta kordagi. 2009. aasta märtsis läks ta lühikeseks ajaks laenule Inglismaa tugevuselt kolmanda liiga klubisse Cheltenham Town. 2009. aasta juulis läks ta laenule Hispaania klubisse Valladolidi Real, kuid mängis hooajal 2009–10 põhiliselt klubi reservmeeskonnas Hispaania tugevuselt neljandas liigas.

Aastatel 2010–2012 mängis Berchiche Hispaania tugevuselt kolmanda liiga klubis Real Unión. Seejärel sõlmis ta lepingu Hispaania kõrgliiga klubiga Real Sociedad, kuid mängis aastatel 2012–2014 laenul SD Eibaris. Hooajal 2013–14 valiti Berchiche Eibaris mängides Hispaania esiliiga sümboolsesse koosseisu. Real Sociedadi põhimeeskonda kuulus Berchiche pärast seda kolm hooaega.

2017. aasta juulis sõlmis ta nelja-aastase lepingu Prantsusmaa kõrgliiga klubiga Paris Saint-Germain, kellega võitis hooajal 2017–18 kolm tiitlit, sh Prantsusmaa meistritiitli.

2018. aasta juulis naasis Berchiche Hispaania kõrgliigasse, liitudes Athletic Bilbaoga.

2014. aastal debüteeris Berchiche Baskimaa jalgpallikoondises.

Ta on isa poolt Alžeeria päritolu.

## Saavutused
;Eibar
*Segunda División: 2013–14
;Paris Saint Germain
*Ligue 1: 2017–18
*Coupe de France: 2017–18
*Coupe de la Ligue: 2017–18
;Athletic Bilbao
*Copa del Rey: Teised kohad 2019–20, 2020–21

## Viited
Mikel Vesga

**Mikel Vesga Arruti** (sündinud 8. aprillil 1993 Vitoria-Gasteizis) on Hispaania jalgpallur, kes mängib kaitsva poolkaitsjana Hispaania kõrgliiga klubis Athletic Bilbao.

Ta alustas klubikarjääri kodulinna klubis CD Aurrerá de Vitoria. Aastatel 2013–2014 mängis ta Deportivo Alavési reservmeeskonnas.

2014. aastal asus mängima Athletic Bilbao reservmeeskonnas Bilbao Athletic. Athletic Bilbao põhimeeskonnas debüteeris ta Hispaania kõrgliigas hooajal 2016–17. Sama hooaja teises pooles mängis ta laenul Hispaania kõrgliiga klubis Sporting Gijón. Bilbaost on ta olnud laenul veel hooajal 2018–19 CD Leganéses.

2018. aastal debüteeris Vesga Baskimaa jalgpallikoondises.

## Saavutused
;Athletic Bilbao
*Supercopa de España: 2020–21
*Copa del Rey: Teise kohad 2019–20, 2020–21
FSO Polonez

**Polonez** on Poola autotootja FSO (*Fabryka Samochodów Osobowych*) poolt aastatel 1978–2002 toodetud auto. Kokku toodeti 1 061 807 eksemplari (välja arvatud Truck- ja Cargo-versioonid).

Poloneze on eksporditud enamasti aastani 1997. Põhilised ekspordi maad: Suurbritannia, Holland, Hiina, Soome, Egiptus, Prantsusmaa, Jugoslaavia, Kreeka, Itaalia jt.

## Mudelid

* MR'78/MR'83/MR'85 - luukpära. Toodetud aastast 1978.
* MR'86/MR'87/MR'89 - luukpära. Toodeti aastast 1986.
* Caro - luukpära. Toodeti aastast 1991.
* Caro Plus - luukpära. Toodetud aastast 1997.
* Atu - sedaan. Toodetud aastast 1996.
* Atu Plus - sedaan. Toodetud aastast 1997.
* Kombi - universaal. Toodetud aastast 1999.
* Truck - pick-up. Toodetud aastast 1988.
* Truck - pick-up. Toodetud aastast 1992.
* Truck Plus - pick-up. Toodetud aastast 1997.
* Cargo - mahtuniversaal. Toodetud aastast 1993.
* Cargo Plus - mahtuniversaal. Toodetud aastast 1997.
* Coupé - coupé. Toodetud aastast 1981-ja 1983.
* Analog - 4x4-prototyp. Toodetud aastast 1994-1996.

## Välislingid
* FSO Polonez
* FSO
Padrik

**Padrik** on eesti perekonnanimi.

## Nime kandjaid
*Ain Padrik, arhitekt
*Endel Padrik, näitleja ja raadiodiktor
*Jaana Padrik, ajakirjanik, poliitik ja suhtekorraldaja
*Marika Padrik, eripedagoog
*Paula Padrik, ooperilaulja
*Peeter Padrik, onkoloog
*Peeter Padrik, loomakasvatusteadlane
*Vello Padrik, onkokirurg
Piirnorm

----
**Piirnorm** ehk **limiit** on millegi suhtes kõrgeim lubatud arvuline määr.

## Vaata ka
*kvoot
*krediidilimiit
*limiithind
Marcus Foligno

**Marcus Foligno** (sündinud 10. augustil 1991 Buffalos New Yorgi osariigis) on Ameerika Ühendriikides sündinud Kanada jäähokimängija, kes mängib NHL-i klubis Minnesota Wild ründajana vasakäärel. Ta on klubi meeskonna asekapten.

Aastatel 2007–2011 mängis ta Ontario Hockey League'i klubis Sudbury Wolves.

2009. aastal valis Buffalo Sabres ta NHL-i ''draft''is 104. valikuna. Sabresiga sõlmis ta lepingu 2011. aasta mais. Suurem osa hooajast 2011–12 mängis ta American Hockey League'is Sabresi tütarklubis Rochester Americans. NHL-is debüteeris Foligno Sabresi meeskonnas 20. detsembril 2011 mängus Ottawa Senatorsi vastu. Tema järgmine mäng NHL-is oli 10. märtsil 2012, mil kohtuti taas Senatorsiga ning Foligno lõi selles mängus ka oma NHL-i karjääri esimese värava. Debüüthooajal sai ta 14 mänguga kirja kuus väravat ja seitse väravat.

2017. aasta juunis kaubeldi Foligno Minnesota Wildi.

2011. aastal võitis Foligno Kanada kuni 20-aastaste koondisega juunioride maailmameistrivõistlustel hõbemedali.

Tema isa Mike Foligno mängis NHL-is 15 hooaega. Tema vanem vend Nick Foligno mängib samuti NHL-is.

## Viited

## Välislingid
* Marcus Foligno NHL.com lehel
* Marcus Foligno hockeydb.com lehel
Dumitru Budianschi

**Dumitru Budianschi** (sündinud 2. septembril 1961 Chișinăus) on Moldova matemaatik, majandusteadlane ja poliitik. Ta oli 6. augustist 2021 kuni 16. veebruarini 2023 Moldova rahandusminister.
Pesaleidja

**Pesaleidja MTÜ** on suurim vabatahtlike juhatuse liikmete poolt juhitav kodutute loomade varjupaik. 

Pesaleidja asutajad on Katrin Paala-Vainola ja Oliver Vainola. Pesaleidja eesmärk on abistada kodutuid ja väärkoheldud loomi, pakkudes neile ajutist peavarju ja leida neile oma kodu. Tavaliselt on Pesaleidja hoole all varjupaigas ja hoiukodudes üle 400 looma, kelle eest kannavad hoolt MTÜ töötajad ja vabatahtlikud. Selleks, et aidata võimalikult paljusid loomi, avati 2012. aastal Tallinnas Mustamäel Pesaleidja varjupaik. 2024 avati koostöös Tartu Vanglaga vangla ruumides teise varjupaiga.

Pesaleidja ei hukka ühtegi tervet või ravitavat looma. Alates tegutsemise algusest on uue kodu leidnud 6500 looma. Aastas leitakse uus kodu 600 loomale.

MTÜ tegutseb tänu annetustele ja loovutustasudele. 100% Pesaleidjale tehtud annetustest kasutatakse kodutute loomade abistamiseks. Pesaleidja ei võta loovutustasusid ega annetusi vastu sularahas. Erandiks on annetused annetuskastidesse ja ostud 2023. aastal avatud Pesaleidja Taaskasutuspoest. MTÜ juhatuse liikmed ega liikmed ei saa oma tegevuse eest tasu, töötasu ega muid varalisi hüvesid. 

## Viited
Madagaskari sisiprussakas

**Madagaskari sisiprussakas** (*Gromphadorhina portentosa*) on prussakaliste seltsi kuuluv putukas.

## Välimus
Madagaskari sisiprussakad on prussakalistest ühed suurimad. Täiskasvanud isend võib olla 5–8 cm, mõnede andmete järgi isegi kuni 10 cm pikk ja kaaluda kuni 22 grammi. Isased putukad on emastest tavaliselt suuremad. Erinevalt teistest prussakalistest ei ole madagaskari sisiprussakatel tiibu.

Madagaskari sisiprussakad on ovaalse kujuga, keha on üleni kaetud läikiva välisskeletiga, mille värv võib olla mahagonpruunist mustani. Peas on nii emastel kui ka isastel isenditel üks paar tundlaid. Lisaks on isastel pea taga sarved, mida nad kasutavad rivaalidega võitlemisel nagu sarvedega imetajad. Sisiprussakate jalgadel on küünised, tänu millele on need putukad head ronijad, suutes isegi mööda klaasi ronida.

## Elukoht ja toitumine
Looduses leidub madagaskari sisiprussakaid vaid Madagaskari saare troopiliste vihmametsade niiskes metsakõdus. Madagaskari sisiprussaka peamiseks toiduks on mahalangenud puuviljad, lagunevad taimed ja metsakõdu. Seetõttu on neil Madagaskari looduses oma kindel roll: nad aitavad lagunevat taimestikku aineringesse suunata.

## Käitumine

Madagaskari sisiprussakad on peamiselt öise eluviisiga. Päeval peidavad nad end kändude, lehekõdu ja puunottide alla. Isased sisiprussakad on territoriaalsed. Teiste isaste eemale peletamiseks nad susisevad või siis vajadusel võitlevad, kasutades selleks oma sarvi. Oma üleoleku demonstreerimiseks võivad nad võtta ka iseloomulikke poose, seistes n-ö varvastel. Ühe isase territoorium on tavaliselt üsna väike, piirdudes mõnikord vaid ühe kiviga. Võitjad isased sisisevad kõvema häälega kui kaotajad.

Sisisevat häälitsust, mille järgi see prussakaliik oma nimegi on saanud, teevad nad oma keha 4. lülil asuva hingamisava kaudu õhku välja surudes. Eristatakse nelja tüüpi häälitsusi: võitlushäälitsus, kahte tüüpi paaritumishäälitsusi ja ohu korral kasutatav hoiatushäälitsusi.

## Paljunemine ja areng
Isased suhtlevad emaste isenditega helide abil. Seejuures eristatakse kahte tüüpi helisid: kaugkutsungeid, millega kutsutakse emaseid ligi, ning kurameerimishelisid, mida kasutatakse lähedal oleva emase paaritumisse meelitamiseks.

Madagaskari sisiprussakad on polügaamsed, st üks isane võib paarituda mitme emasega. Paaritumiseks valmis olev emane eritab iseloomulikku lõhna, mida isased tunnevad tundlate küljes olevate spetsiaalsete meeleelundite abil. Viljastamiseks kinnituvad emas- ja isasloom keha tagaosadega umbes 30 minutiks teineteise külge. Madagaskari sisiprussakad on munaspoegijad. Pärast viljastumist kannavad emased kookonilaadset munakotti oma kehas, kuni nümfid kooruvad. Selleks kulub 2 kuud. Tavaliselt on ühel madagaskari sisiprussakal 15–40, vahel isegi kuni 60 järglast. 

Paaritumine võib toimuda aasta ringi. Suguküpseks saavad nad 7-kuuselt. Looduses suudavad madagaskari sisiprussakad elada 2–5-aastaseks.

## Viited
Jonjoe Kenny

**Jonjoe Kenny** (sündinud 15. märtsil 1997 Liverpoolis) on Inglismaa jalgpallur, kes mängib paremkaitsjana Saksamaa kõrgliigaklubis Hertha.

2006. aastal liitus Kenny Inglismaa klubi Evertoni noorteakadeemaiga. Hooaja 2015–16 esimeses pooles oli ta Evertonist laenul Inglismaa tugevuselt kolmanda liiga klubis Wigan Athletic ja hooaja teises pooles Inglismaa tugevuselt neljanda liiga klubis Oxford United. Inglismaa kõrgliigas debüteeris ta Evertoni meeskonnas 15. mail 2016 mängus Norwich City vastu. Hooajal 2019–2020 oli ta laenul Saksamaa kõrgliigaklubis Schalke ja hooaja 2020–21 teises pooles Šotimaa kõrgliigaklubis Celtic.

2022. aasta juunis sõlmis ta kolmeaastase lepingu Herthaga.

Aastatel 2012–2019 mängis Kenny Inglismaa noortekoondistes. 2014. aastal tuli ta Inglismaa kuni 17-aastaste koondisega Euroopa omavanuste meistriks. 2017. aastal tuli ta juunioride maailmameistriks Inglismaa kuni 20-aastaste koondisega.

## Viited

## Välislingid
Gonzalo Montiel

**Gonzalo Ariel Montiel** (sündinud 1. jaanuaril 1997 González Catánis) on Argentina jalgpallur, kes mängib paremkaitsjana Inglise kõrgliiga klubis Nottingham Forest (laenul Hispaania kõrgliiga klubist Sevilla) ja Argentina jalgpallikoondises.

Ta alustas klubikarjääri Argentina klubis River Plate, debüteerides Argentina kõrgliigas 2016. aastal. 2018. aastal võitis ta Lõuna-Ameerika klubide meistrisarja Copa Libertadorese ja 2021. aastal tuli ta klubiga Argentina meistriks.

2021. aasta augustis sõlmis ta kolmeaastase lepingu Sevillaga.

Suvel 2023 liitus ta laenulepingu alusel Nottingham Forestiga.

Argentina jalgpallikoondises debüteeris Montiel 22. märtsil 2019 sõprusmängus Venezuela vastu. 2021. aastal võitis ta Argentina koondisega 2021. aasta Copa América.

## Saavutused
;River Plate
*Argentina Primera División: 2021
*Copa Argentina: 2016–17, 2018–19
*Supercopa Argentina: 2017, 2019
*Copa Libertadores: 2018
*Recopa Sudamericana: 2016, 2019

## Viited
Saïd Benrahma

**Mohamed Saïd Benrahma** (araabia keeles سعيد بن رحمة; sündinud 10. augustil 1995 Aïn Témouchentis) on Alžeeria jalgpallur, kes mängib äärepoolkaitsja või ründava poolkaitsjana Prantsusmaa kõrgliigaklubis Lyoni Olympique ja Alžeeria jalgpallikoondises.

Ta kolis vanematega Prantsusmaale 11-aastaselt.

2013. aastal liitus ta Prantsusmaa klubiga Nice. Prantsusmaa kõrgliigas tegi ta debüüdi 5. oktoobril 2013 mängus Toulouse'i vastu. Esimese värava lõi ta Prantsusmaa kõrgliigas 12. aprillil 2015 mängus Stade de Reimsi vastu. Hooaja 2015–16 teises pooles oli ta laenul Prantsusmaa kõrgliiga klubis Angers. Hooaja 2016–17 teises pooles oli ta laenul Prantsusmaa esiliiga klubis Gazélec Ajaccio ja 2017–18 samasse liigasse kuuluvas Châteauroux's.

2018. aasta juulis sõlmis Benrahma nelja-aastase lepingu Inglismaa esiliigaklubiga Brentford. Hooajal 2018–19 lõi ta Inglismaa esiliigas 10 ja hooajal 2019–20 17 väravat. Hooajal 2019–20 valiti ta liiga sümboolsesse koosseisu ja Brentfordi aasta mängijaks.

2020. aasta oktoobris suundus ta Brentfordist laenule Inglismaa kõrgliigaklubisse West Ham United, kellega sõlmis järgmise aasta jaanuaris püsiva lepingu. Esimese värava Inglismaa kõrgliigas lõi ta 15. mail 2021 mängus Brighton & Hove Albioni vastu. Hooajal 2021/22 lõi ta Inglismaa kõrgliigas kaheksa väravat. 6. novembril 2022 lõi ta Crystal Palace'i vastu värava, mis sai liigahooaja tugevaima värava auhinna. 2023. aastal võitis ta West Ham Unitediga UEFA Euroopa Konverentsiliiga, mille finaalis alistati Itaalia klubi Fiorentina tulemusega 2:1. Finaalis lõi Benrahma teisel poolajal penaltist mängu esimese värava. 2024. aasta veebruaris läks ta West Ham Unitedist laenule Lyoni.

Alžeeria jalgpallikoondises tegi Benrahma debüüdi 13. oktoobril 2015 sõprusmängus Senegali vastu. Koondisekarjääri esimese värava lõi ta 12. novembril 2021 MM-i valikmängus Djibouti vastu. Ta kuulus Alžeeria koondisse 2021. aasta Aafrika rahvaste karikavõistlustel.

## Viited
Vitssõlg

**Vitssõlg** on ümar võrukujuline sõlg, mida Eesti aladel on rõivakinnitusvahendina kantud alates 13. sajandist peaaegu muutumatuna. Tänapäeval kantakse sõlgi peamiselt rahvarõivastega. 

## Kirjeldus
Vitssõle rõngas on kitsam kui rõngassõlel, selle laius on umbes 5 mm. Vitssõlgede läbimõõt kõigub 1,5–3,2 cm vahel. Rõngale kinnituv sõlenõel on pealt täiesti sile või kergelt kaarjas, mõnikord dekoreeritud kaare harjal reljeefsete täppidega või ornamendiga. Hiiumaa naiste vitssõlgedele on iseloomulikud mitmetahulised lihvitud pinnaga klaasripatsid. Harvem esineb sõlgi, millel tilguti poolitab dekoori kaheks.

## Valmistamine
Varasemad vitssõled olid valdavalt vase. Hilisemad vitssõled valmistati hõbedast, 19. sajandil hakati kasutama ka uushõbedat. Vitssõlgede peamiseks valmistuskeskuseks oli Tallinn, kus valmistatud vitssõled olid lihtsad, polnud märgata ka erinevusi meistrite vahel. Lihtsakoelisi vitssõlgi valmistasid ka külasepad. Vitssõlg oli levinud üle Eesti just tarbeesemena, seda kasutati nii naiste- kui meesterõiva kinnitina. 

Vitssõlge on peetud lähtevormiks, millest arenes välja eesti naiste 19. sajandi kõige pidulikum rinnaehe, koonusekujuline kuhiksõlg, teiste allikate järgi kujunes kuhiksõlg rõngassõlest.

## Vaata ka
* Sõlg
* Hoburaudsõled
* Kaarsõled
* Karpsõled
* Kuhiksõled
* Kupalsõled
* Plaatsõled või ketassõled
* Rõngassõled
* prees
* pross
* sõlgpuu

## Viited

## Välislingid
* Vitssõlg. Eesti Ajaloomuuseum.
* Sõlgede kinnitamine. 
* Ehted rahvarõivaste juurde

* 
* 
* 
* 
*
Hontšarivske

**Hontšarivske** (ukraina keeles Гончарівське) on alev Ukrainas Tšernihivi oblasti Tšernihivi rajoonis.

## [[Venemaa sissetung Ukrainasse|Vene-Ukraina sõda]]
2025. aasta 24. septembril tabas armee väljaõppekeskust kaks ballistilist raketti Iskander.

Гончарівське PC220085 r Знак містечка.JPG|Asula märk
Гончарівське, Чернігівський район. Вулиця.JPG|Öine tänav
Гончарівське, Чернігівський район. Будинок офіцерів..JPG|Ohvitseride maja
Гончарівське, Чернігівський район. Житловий будинок.JPG|Hoone
Гончарівське, Чернігівський район. Автостанція.JPG|Bussijaam
Гончарівське, Чернігівський район. Відділення банку.JPG|Pank
Гончарівське, Чернігівський район. Кафе.JPG|Kohvik
Гончарівське, Чернігівський район. Крамниця.JPG|Kauplus
Гончарівське, Чернігівський район. Торгівельний центр.JPG|Mahajäetud kaubanduspind


## Viited